# ajánlati felhívás – előzetes információk (Regisztrációs fázis)

1. Az ajánlatkérésről általánosan

A **MOL Magyar Olaj- és Gázipari Nyilvánosan Működő Részvénytársaság** (székhely: 1117 Budapest, Októberhuszonharmadika utca 18.) nevében eljár: MOL Nyrt., a továbbiakban: „Ajánlatkérő” zártkörű meghívásos pályázat kiírását tervezi MAGYARORSZÁGON HULLADÉKKÁ VÁLT GÉPJÁRMŰVEK GYŰJTÉSÉRE, SZÁLLÍTÁSÁRA és ELŐKEZELÉSÉRE.

* 1. Annak érdekében, hogy a későbbiekben megkapja a fenti tárgyban kiküldeni tervezett felhívást, az alábbi 3 lépést szükséges megtenni 2022. november 09-ig;
1. Kérjük, hogy jelentkezési szándékukat az alábbi linken szereplő **Előszűrési kérdőív** kitöltésével szíveskedjenek megerősíteni, ami alapján egy előszűrés történik és kiválasztjuk a pályázat feltételeinek megfelelő lehetséges jelölteket:
2. [Előszűrési kérdőív - Hulladékká vált gépjárművek](https://forms.office.com/Pages/ResponsePage.aspx?id=9RcXuxiY6U-kR0fskBMUUiqCmlQv3ExFqU8B8R9apn9UQlk3TjUxVUFRRTFFRlNSSDJNNktWS1RVUi4u)

(Az előszűrés kapcsán irányadó GDPR rendelkezések a 2. számú mellékletben találhatóak)

1. A **Titoktartási nyilatkozatot** (1. számú melléklet) kitöltve és aláírva várjuk vissza a Procurement\_DS@mol.hu e-mail címre
2. Amennyiben még korábbi kérésünknek megfelelően nem regisztráltak, kérjük Önöket, hogy regisztrálják cégüket a MOL Csoport elektronikus beszerzési rendszerében, az **Ariba rendszerben** az következő linken elérhető instrukciók szerint önállóan. [https://molgroup.info/hu/a-mol-csoportrol/regisztracio](https://molgroup.info/hu/a-mol-csoportrol/regisztracio%C2%A0)

A regisztrációhoz szükséges adatok megadásánál a következő instrukciókat adjuk, melyeket kérünk figyelembe venni;

* \*regionális jelenlét; All > Hungary > MOL Körforgásos Gazdaság Kft.
* \*termékbesorolás;All Commodities (All) > LOGISZTIKAI ÉS SZÁLLÍTÁSI SZOLGÁLTATÁSOK (32) > KÖZÚTI SZOLGÁLTATÁSOK (3202) > KÖZÚTI EGYÉB/TARTÁLYOS SZOLGÁLTATÁSOK **(320216)**

\**A fent említett termékbesorolás és regionális jelenlét szempontokhoz segédkép került beszúrásra.*

* 1. Amennyiben a fenti lépések nem kerültnek elvégzésre, úgy a Felhívásunkat nem tudjuk eljuttatni önöknek.
1. A pályázaton való részvétel feltételei

Egy vállalkozás, vagy vállalkozáscsoport érvényesen csak egy ajánlatot nyújthat be, további pályázatot sem önállóan, sem egy konzorcium tagjaként, sem alvállalkozóként nem nyújthat be.

Amennyiben az ajánlattevő konzorcium, az ajánlathoz csatolni kell a konzorciumi tagok között létrejött konzorciumi megállapodás ügyvéd által ellenjegyzett vagy közjegyzői okiratba foglalt eredeti példányát.

* 1. Egy vállalkozás vagy vállalkozáscsoport érvényesen csak egy ajánlatot nyújthat be, további pályázatot sem önállóan, sem egy konzorcium tagjaként, sem alvállalkozóként nem nyújthat be.
	2. Amennyiben az ajánlattevő konzorcium, az ajánlathoz csatolni kell a konzorciumi tagok között létrejött konzorciumi megállapodás ügyvéd által ellenjegyzett vagy közjegyzői okiratba foglalt eredeti példányát.
	3. Ebben az esetben is az Ariba regisztrációt és Előszűrési kérdőívet minden konzorciumi tagtól kérjük.
	4. Az Ajánlattevő tudomásul veszi, hogy a jelen pályázattal kapcsolatban átadott és a jövőben átadásra kerülő minden adat, információ és közlés bizalmasnak tekintendő. Az Ajánlattevő tudomásul veszi, hogy a bizalmas információk kizárólag az ajánlatok elkészítésével, értékelésével, a pályázat alapján megkötésre kerülő szerződés megkötésével kapcsolatban használhatók fel.

Az Ajánlattevő vállalja, hogy alkalmazottai, megbízottjait és minden más a pályázattal kapcsolatosan igénybe vett közreműködőt tájékoztat az információ bizalmas jellegéről, illetve kötelezi a bizalmas információ kezelésére vonatkozó kötelezettség betartására. Az Ajánlattevő a bizalmas információk kezelésére és felhasználására vonatkozó kötelezettségvállalását az általa aláírt titoktartási nyilatkozatával megerősíti. **Titoktartási nyilatkozat** (ld. *Ajánlati felhívás -Előzetes információk* dokumentum 1. sz. mellékletét).

* 1. Ajánlatot az Ajánlattevő csak abban az esetben tehet, ha megismerte a MOL Etikai Kódexét ([www.mol.hu](http://www.mol.hu/)), illetve a Szerződéstervezetet, és nyilatkozik arról, hogy az abban foglaltakat tudomásul veszi és érvényesíti.
	2. Az Ajánlattevő nem igényelhet térítést az Ajánlatkérőtől ajánlata kidolgozásáért. Az ajánlat elkészítésével és a pályázaton való részvétellel kapcsolatos költségek az Ajánlattevőt terhelik

**1. sz. Melléklet**

**TITOKTARTÁSI NYILATKOZAT**

1. ……………………………………………(Nyilatkozattevő) ezennel kijelenti, minden fajta kereskedelemi, piaci és egyéb információ, adat, tény, dokumentum, amelyet a MOL Csoporttag vagy bármely leányvállalata, munkavállalója vagy megbízottja (a továbbiakban: „MOL”) a szolgáltatások vagy termékek pályáztatása kapcsán az ajánlattételi eljárás során rendelkezésre bocsát akár írásban, akár szóban, bizalmas Információnak tekintendő és minden ilyen Bizalmas Információt mint üzleti titkot kell kezelni és azt tilos a MOL Csoporttag előzetes írásbeli hozzájárulása nélkül bármely harmadik személy tudomására hozni vagy egyéb más célra felhasználni, mint a pályázat MOL Csoporttaghoz történő benyújtása.
2. A jelen Nyilatkozatból fakadó titoktartásra vonatkozó kötelezettség nem alkalmazandó az alábbi információkra:
3. amelyek a nyilvánosság számára rendelkezésre állnak, vagy amelyek a jövőben a Nyilatkozattevő hibáján kívül válnak nyilvánossá, vagy
4. amelyek bizonyíthatóan már a jelen Nyilatkozat aláírását megelőzően is ismertek voltak a Nyilatkozattevő számára, vagy
5. melyek olyan harmadik fél által jutottak a Nyilatkozattevő tudomására, akit, vagy amelyet nem köt titkossági megállapodás a MOL Csoporttag felé, vagy
6. amelynek nyilvánosságra hozatalát jogszabály, bírósági vagy más kötelező hatósági határozat teszi kötelezővé.

3. A titoktartásra vonatkozó, a fentiekben leírt kötelezettségvállalás a Nyilatkozat aláírásától számított három (3) év elteltével – illetve szerződéskötés esetén az ott meghatározott időtartam után – szűnik meg.

/Kelt/

..............................................…

Név:

Beosztás

**2. sz. Melléklet**

**Adatkezelési Tájékoztató**

**A MOL Magyar Olaj- és Gázipari Nyilvánosan Működő Részvénytársaság által meghirdetett MOL Nyrt. alvállalkozói pályázaton történő részvétellel kapcsolatos adatkezelési tevékenységről**

**Hatályos: 2022.11.02.**

|  |  |  |  |  |  |
| --- | --- | --- | --- | --- | --- |
| **Az adatkezelés megnevezése és célja**  | **Az adatkezelés jogalapja** | **A kezelt adatok köre és azok forrása**  | **Az adatkezelés időtartama** | **Adattovábbítás címzettje** | **Adatfeldolgozó és adatfeldolgozási tevékenység** |
| **MOL Nyrt. intézményi alvállalkozói pályázat során az előszűrési kérdőív kitöltése**, illetőleg az ehhez kapcsolódó későbbi szerződések megkötése céljából történő kapcsolatfelvétel. | A GDPR 6. cikk (1) bekezdés b) az adatkezelés szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges. | A kapcsolattartó neve, telefonszáma és e-mail címe. | Az adatkezelő az adatokat **2022. december 31-ig** kezeli.  | Nincs. | **MOL IT & Digital GBS Kft.** (székhely: 1117 Budapest, Galvani út 44., e-mail cím: itu@mol.hu) – A MOL Nyrt. informatikai rendszereinek üzemeltetése és informatikai szolgáltatások nyújtása A MOL az adatok tárolása céljából felhő alapú **Microsoft 365** szolgáltatást használ (pl: Word, Excel, PowerPoint, Teams)  |
| **Az Előszűrési Pályázattal kapcsolatos jogi igényérvényesítés az adatkezelő részéről.** Ilyen lehet például a GDPR 17. cikk (3) e) alapján az ügyfelek által a Pályázattal kapcsolatban esetlegesen kezdeményezett jogvitákban és hatósági eljárásokban történő védekezés. Adatok forrása: az irányadó pont szerint. | GDPR 6. cikk (1) f) pontja - az adatkezelés az adatkezelő jogos érdekeinek érvényesítéséhez szükséges. A jogos érdek: jogérvényesítés az adatkezelő részéről, és egy esetlegesen kezdeményezett jogvitában vagy hatósági eljárásban történő sikeres védekezés (pl. egy ügyfél által indított bírósági eljárás, hatósági vagy peren kívüli eljárás stb.).Az érdekmérlegelési tesztet lefolytatták. Egyéni kérésre a lefolytatott érdekmérlegelési tesztekről további információ adható. | A kapcsolattartó neve, telefonszáma és e-mail címe. | Az adatkezelés általános időtartamáraa fent meghatározottak irányadók.Ha az adatokra jogi igényérvényesítéshez vagy polgári jogi igényekkel szembeni védekezéshez van szükség, az adatkezelés időtartama az eljárás(ok) lefolytatásához szükséges időtartam, valamint az eljárás végleges lezárásáig vagy a jogos érdek más módon történő érvényesítéséig (pl. peren kívüli egyezség megkötése) szükséges idő. | Nincs.  | **MOL IT & Digital GBS Kft.** (székhely: 1117 Budapest, Galvani út 44., e-mail cím: itu@mol.hu) – A MOL Nyrt. informatikai rendszereinek üzemeltetése és informatikai szolgáltatások nyújtása A MOL az adatok tárolása céljából felhő alapú **Microsoft 365** szolgáltatást használ (pl: Word, Excel, PowerPoint, Teams)  |

**Adatkezelő(k) neve, székhelye, telefonszáma, weboldala (ahol az adatvédelmi tájékoztatók elérhetők) és e-mail címe:**

**MOL Nyrt.** (Székhely: 1117 Budapest, Október huszonharmadika u. 18., Telefonszám: +36-1-886-5000, E-mail: ugyfelszolgalat@mol.hu, Honlap: [www.mol.hu](http://www.mol.hu))

**MOL Körforgásos Gazdálkodás Kft.** (Székhely: 1117 Budapest, Galvani utca 44., Telefonszám: +36 30 760 9890 E-mail: molcesinfo@mol.hu Honlap: <https://mol.hu/hu/hulladekgazdalkodas>)

**MOHU MOL Hulladékgazdálkodási Zártkörűen Működő Részvénytársaság** (székhely: 1117 Budapest, Galvani utca 44., Telefonszám: +36 30 760 9890 E-mail: molcesinfo@mol.hu)

Az adatkezelők közös adatkezelőnek minősülnek, melynek keretében az adatkezelés célját és kereteit együttesen határozzák meg, az adatkezelésért együttes felelősséggel tartoznak. Az adatkezelők közös adatvédelmi tájékoztatóval rendelkeznek.

**Az Adatkezelő(k) kapcsolattartója/ kapcsolattartói:**

**MOL Nyrt. -** e-mail cím: ugyfelszolgalat@mol.hu

**MOL Körforgásos Gazdálkodás Kft. –** Procurement\_DS@mol.hu

**MOHU MOL Hulladékgazdálkodási Zártkörűen Működő Részvénytársaság -** molcesinfo@mol.hu

**Az Adatkezelőnél az Adatvédelmi tisztviselő(k) neve és elérhetősége -** dpo@mol.hu

**Az Adatkezelőnél adatokhoz való hozzáférésre jogosultak (adatkezelési célonként):**

**MOL Nyrt. –** Beszerzési szervezet munkatársai, Downstream Beszerzés csapat tagjai

**MOL Körforgásos Gazdálkodás Kft. –** az előszűrésben és a szerződéskötésben résztvevő illetékes munkatársai

**MOHU MOL Hulladékgazdálkodási Zártkörűen Működő Részvénytársaság –** a szerződéskötésben résztvevő illetékes munkatársai

**Adatfeldolgozó(k), valamint egyéb adatkezelő címzett(ek) neve, székhelye, telefonszáma, weboldala (ahol az adatvédelmi tájékoztatók elérhetők) és e-mail címe:**

**MOL IT & Digital GBS Magyarország Korlátolt Felelősségű Társaság (IT GBS)** – IT támogatás nyújtása (Székhely: 1117 Budapest, Galvani út 44., e-mail cím: itu@mol.hu - dpo@mol.hu)

A szolgáltatók, akik a Microsoft 365 szolgáltatások működését biztosítják az alábbiak:

**Microsoft Ireland Operations Ltd**.

One Microsoft Place

South County Business Park

Leopardstown

Dublin 18, D18 P521, Írország

**Microsoft Corporation**

One Microsoft Way

Redmond, Washington 98052 USA

Online kontakt: [Ask questions about Microsoft privacy – Microsoft privacy](https://privacy.microsoft.com/en-US/privacy-questions)

A Microsoft 365 szolgáltatások használata közben, személyes adat kezelhető olyan EU-n kívüli országokba is, amelyekben nem tudják biztosítani a GDPR által meghatározott adatvédelmi szintet. A személyes adatok EU-n kívüli országokban történő gyűjtése, továbbítása és feldolgozása tekintetében a Microsoft Corporation a személyes adatok védelmét az EU Bizottság 2021.június 4-én a 2021/914/EK határozatában jóváhagyott általános szerződési feltételekkel biztosítja.

További információ:

<https://www.microsoft.com/en-us/trust-center/privacy/gdpr-overview>

[Microsoft’s commitment to GDPR, privacy and putting customers in control of their own data - Microsoft On the Issues](https://blogs.microsoft.com/on-the-issues/2018/05/21/microsofts-commitment-to-gdpr-privacy-and-putting-customers-in-control-of-their-own-data/)

[GDPR simplified A guide for your small business - Microsoft 365 admin | Microsoft Docs](https://docs.microsoft.com/en-us/microsoft-365/admin/security-and-compliance/gdpr-compliance?view=o365-worldwide)

**Az Adatfeldolgozó(k), valamint egyéb adatkezelő címzett(ek) kapcsolattartója/ kapcsolattartói:**

**MOL IT & Digital GBS Kft. (IT GBS)** – e-mail cím: itu@mol.hu

**Microsoft Ireland Operations Ltd**. és Microsoft Corporation lásd fent

**Az Adatfeldolgozó Adatvédelmi tisztviselő(k) neve és elérhetősége:**

**MOL IT & Digital GBS Kft**. **(IT GBS)** – e-mail cím: itu@mol.hu

**Microsoft Ireland Operations Ltd**. és Microsoft Corporation lásd fent

**Az Adatfeldolgozónál az adatokhoz való hozzáférésre jogosultak:**

**MOL IT & Digital GBS Kft. (IT GBS)** – az IT támogatás nyújtásában résztvevő illetékes munkatársak.

**Microsoft Ireland Operations Ltd**. és Microsoft Corporation lásd fent

**Különleges személyes adat(ok) kezelése a jelen Adatvédelmi Tájékoztatóban meghatározott célból:** Nem valósul meg.

**Az adatkezelés folyamatának bemutatása**:

A MOL Körforgásos Gazdaság Kft. csapata által előzetesen összeállított előszűrést szolgáló kérdőív kitöltése online formában az érintettek által, amelynek kitöltését követően a pályázók egy szűkebb körével kapcsolatfelvétel létesítése az adatkezelő által a későbbi szerződéskötés céljából.

**Adattovábbítás megvalósulása harmadik országba:** Nem valósul meg.

**Automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozóan érthető információk, hogy az ilyen adatkezelés milyen jelentőséggel, és az érintettre nézve milyen várható következményekkel rendelkezik: -**

**Adatbiztonsági intézkedések:**

|  |  |
| --- | --- |
| **Információbiztonsági menedzsment rendszer** | A szervezeti információk bizalmasságának, integritásának és elérhetőségének biztosítása szabályzatok, folyamatok, folyamat leírások, szervezeti struktúrák, szoftver és hardver funkciók bevezetésével.  |
| **Fizikai hozzáférés** | Azon fizikai eszközök védelmének biztosítása, amelyek MOL Csoportra vonatkozó adatokat tartalmaznak. |
| **Logikai hozzáférés** | Annak biztosítása, hogy csak jóváhagyott és felhatalmazott felhasználók férhessenek hozzá MOL Csoport vállalatai által használt adatokhoz.  |
| **Adathozzáférés** | Annak biztosítása, hogy csak a rendszerek használatára jogosult személyek férjenek hozzá a MOL Csoport vállalati adataihoz. |
| **Adattovábbítás /tárolás/ megsemmisítés** | Annak biztosítása, hogy a MOL Csoport vállalati adatait illetéktelen személy ne továbbíthassa, olvashassa, módosíthassa vagy törölhesse adattovábbítás vagy tárolás során. Ezenkívül biztosítani kell a MOL Csoport vállalati adatainak azonnali törlését, amikor a feldolgozás célja megszűnik. |
| **Bizalmasság és integritás** | Annak biztosítása, hogy a MOL Csoport vállalati adatainak feldolgozása során az adatokat bizalmas módon kezeljék és aktualizálják, valamint fedhetetlenségük megőrzése érdekében. |
| **Elérhetőség** | Annak biztosítása, hogy a MOL Csoport vállalati adatai védve legyenek a véletlen megsemmisüléstől vagy elvesztéstől, és ezen következményeket kiváltó események esetén időben hozzáférjenek az érintett MOL Csoport vállalati adataihoz és helyreállítsák azokat.  |
| **Adatszeparáció** | Annak biztosítása, hogy a MOL Csoport vállalatainak adatait más ügyfelek adataitól elkülönülten kezeljék. |
| **Incidensmenedzsment** | A MOL Csoport vállalati adatainak bármilyen megsértése esetén a jogsértés hatása minimálisra csökkenjen, és a MOL Csoport vállalati adatainak tulajdonosai haladéktalanul értesítésre kerüljenek. |
| **Audit** | Annak biztosítása, hogy a feldolgozó rendszeresen tesztelje, megvizsgálja és értékelje a fent vázolt technikai és szervezeti intézkedések hatékonyságát. |

**Az Ön adatkezeléssel kapcsolatos jogai:**

Az Ön adatvédelmi jogait és jogorvoslati lehetőségeit, és azok korlátozásait részletesen a GDPR tartalmazza (különösen a GDPR 15., 16., 17., 18., 19., 20., 21., 22., 77., 78., 79. és 82. cikkei). Ön az adatairól bármikor tájékoztatást kérhet, bármikor kérelmezheti adatainak helyesbítését, törlését vagy kezelésük korlátozását, egyébiránt a jogos érdeken alapuló adatkezelés és a direkt marketing üzenetek küldése ellen tiltakozhat, és Önnek joga van adathordozhatósághoz. Az alábbiakban összefoglaljuk a legfontosabb rendelkezéseket.

**Tájékoztatáshoz való jog:**

Amennyiben Adatkezelő Önre vonatkozó személyes adatot kezel, Adatkezelő köteles Önnek tájékoztatást nyújtani – az Ön erre irányuló kérelme nélkül is – az adatkezelés legfontosabb jellemzőiről, így az adatkezelés céljáról, jogalapjáról, időtartamáról, az Adatkezelő és képviselője személyéről és elérhetőségéről, a személyes adatok címzettjeiről (harmadik országba történő adattovábbítás esetén a megfelelő és alkalmas garanciák megjelölésével), jogos érdeken alapuló adatkezelés esetén az Adatkezelő és/vagy harmadik fél jogos érdekéről, illetve az Ön adatkezeléssel kapcsolatos jogairól és jogorvoslati lehetőségeiről (ideértve a felügyeleti hatósághoz történő panasz benyújtásának jogát), amennyiben Ön még nem rendelkezik ezekkel az információkkal. Automatizált döntéshozatal és profilalkotás esetén tájékoztatni kell az érintettet az alkalmazott logikáról is, továbbá arra vonatkozóan is érthető információt kell szolgáltatni, hogy az ilyen adatkezelés milyen jelentőséggel, és az érintettre nézve milyen várható következményekkel bír. Adatkezelő ezt a tájékoztatást a jelen tájékoztatónak az Ön rendelkezésre bocsátásával adja meg.

**Hozzáférési jog:**

Ön jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és az adatkezeléssel kapcsolatos egyes információkhoz hozzáférést kapjon, ideértve az adatkezelés céljait, az érintett személyes adatok kategóriáit, a személyes adatok címzettjeit, az adatkezelés (tervezett) időtartamát, az érintett jogait és jogorvoslati lehetőségeit (ideértve a felügyeleti hatósághoz történő panasz benyújtásának jogát), továbbá az adatok érintettől való gyűjtése esetén ezek forrására vonatkozó információkat. Az Ön kérése esetén Adatkezelő az adatkezelés tárgyát képező személyes adatok másolatát az Ön rendelkezésére bocsátja. Az Ön által kért további másolatokért Adatkezelő az adminisztratív költségeken alapuló, ésszerű mértékű díjat számíthat fel. A másolat igénylésére vonatkozó jog nem érintheti hátrányosan mások jogait és szabadságát. A másolat kiadásának lehetőségéről, annak módjáról, esetleges költségeiről és egyéb részleteiről az Adatkezelő az Ön kérésére tájékoztatást ad.

Automatizált döntéshozatal és profilalkotás esetén az érintett hozzáféréssel rendelkezik az alábbi információkhoz: az alkalmazott logika, továbbá, hogy az ilyen adatkezelés milyen jelentőséggel, és az érintettre nézve milyen várható következményekkel bír.

**Helyesbítéshez való jog:**

Ön jogosult arra, hogy kérésére az Adatkezelő indokolatlan késedelem nélkül helyesbítse az Önre vonatkozó pontatlan személyes adatokat. Figyelembe véve az adatkezelés célját, Ön jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

**Törléshez való jog:**

Ön jogosult arra, hogy kérésére az Adatkezelő indokolatlan késedelem nélkül törölje az Önre vonatkozó személyes adatokat, Adatkezelő pedig köteles arra, hogy az Önre vonatkozó személyes adatokat indokolatlan késedelem nélkül törölje, amennyiben bizonyos feltételek fennállnak. Többek között az Adatkezelő köteles törölni az Ön kérelmére személyes adatait, amennyiben a személyes adatokra már nincs szükség abból a célból, amelyből azokat gyűjtötték vagy más módon kezelték; amennyiben Ön az adatkezelés alapját képező hozzájárulását visszavonja és az adatkezelésnek nincs más jogalapja; vagy a személyes adatokat jogellenesen kezelték; avagy Ön tiltakozik az adatkezelés ellen és nincs elsőbbséget élvező jogszerű ok az adatkezelésre; a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell; a személyes adatok gyűjtésére információs társadalommal összefüggő szolgáltatások kínálásával kapcsolatosan került sor.

**Az adatkezelés korlátozásához való jog:**

Ön jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. Ön vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez; vagy
4. Ön tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az Ön jogos indokaival szemben.

Ha az adatkezelés a fentiek alapján korlátozás alá esik, az ilyen személyes adatokat a tárolás kivételével csak az Ön hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az adatkezelés korlátozásának feloldása esetén az Adatkezelő Önt előzetesen tájékoztatja.

**Adathordozhatósághoz való jog:**

Ön jogosult arra, hogy az Önre vonatkozó, Ön által Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az Adatkezelő, amelynek a személyes adatokat a rendelkezésére bocsátotta, ha:

1. az adatkezelés az Ön által adott hozzájáruláson vagy szerződés teljesítésén alapul (melyben Ön az egyik fél); és
2. az adatkezelés automatizált módon történik.

Az adatok hordozhatóságához való jog gyakorlása során Ön jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

Az adathordozhatósághoz való jog nem sértheti a törléshez való jogra irányadó rendelkezéseket, továbbá nem érintheti hátrányosan mások jogait és szabadságait.

**Tiltakozáshoz való jog:**

Ön jogosult arra, hogy a saját helyzetével kapcsolatos okokból bármikor tiltakozzon személyes adatainak az Adatkezelő jogos érdekéből eredő kezelése ellen. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**A jogok gyakorlásának keretei:**

Adatkezelő indokolatlan késedelem nélkül, de mindenféleképpen a kérelem beérkezésétől számított **egy hónapon belül** tájékoztatja Önt az előbbiekben felsorolt jogaival kapcsolatos kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja Önt. Ha Adatkezelő nem tesz intézkedéseket az Ön kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja Önt az intézkedés elmaradásának okairól, valamint arról, hogy Ön panaszt nyújthat be az adatvédelmi felügyeleti hatóságnál (Magyarországon a Nemzeti Adatvédelmi és Információszabadság Hatóságnál; „NAIH”), és élhet bírósági jogorvoslati jogával. A NAIH elérhetőségei (cím: 1055 Budapest, Falk Miksa utca 9-11., postacím: 1373 Budapest, Postafiók 9., Tel: +36 1 391 1400, +36 (30) 683-5969 vagy +36 (30) 549-6838 Fax: +36-1-391-1410, e-mail: ugyfelszolgalat@naih.hu, weboldal: http://naih.hu/).

Ön jogainak megsértése esetén bírósághoz fordulhat. A per a törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye szerinti törvényszék előtt is megindítható. A bíróság az Adatkezelőt a tájékoztatás megadására, az adat helyesbítésére, korlátozására illetve törlésére, az automatizált adatfeldolgozással hozott döntés megsemmisítésére, az Ön tiltakozási jogának figyelembevételére kötelezheti. A bíróság elrendelheti ítéletének nyilvánosságra hozatalát oly módon, hogy az Adatkezelő vagy bármelyik más adatkezelő és az általa elkövetett jogsértés beazonosítható legyen.

Ön kérheti a jogellenes adatkezeléssel (ideértve az adatbiztonsági intézkedések elmulasztását is) összefüggésben felmerült kárának megtérítését a károkozásért felelős adatkezelőtől. Ha az adatkezelő az Ön adatainak jogellenes kezelésével vagy az adatbiztonság követelményeinek megszegésével az Ön személyiségi jogát megsérti, Ön az adatkezelőtől sérelemdíjat követelhet. Az adatkezelő mentesül a felelősség alól, ha bizonyítja, hogy a kárt vagy az érintett személyiségi jogának sérelmét az adatkezelés körén kívül eső elháríthatatlan ok idézte elő.

Nem kell megtéríteni a kárt és nem követelhető a sérelemdíj annyiban, amennyiben az a károsult szándékos vagy súlyosan gondatlan magatartásából származott.